 NAIBU Katibu Mkuu wa Jumuiya ya Umoja wa Wanawake Tanzania (UWT- CCM) Tanzania Bara, Jesca Mbogo amewataka wanawake kujiepusha na wagombea wa kwenye pochi na mikobani wanaotaka uongozi.Mbogo alisema hayo wakati akizungumza na makundi mbalimbali ya wanawake, wakiwemo watu wenye ulemavu kutoka vijiji vya Buigiri na Chamwino wilayani Chamwino mkoani Dodoma. Alisema wakikubali kuletewa wagombea kwenye pochi au mikoba viongozi hao wanaweza kuwatumikisha wananchi badala ya kuleta maendeleo katika jamii hiyo. Mbogo aliwakumbusha wanawake hasa watu wenye ulemavu, kujitokeza kwa wingi kuwania nafasi mbalimbali katika uchaguzi huo kwa kuchukua fomu kwani ni haki yao ya kimsingi. Kwa upande wake, Diwani wa Buigiri, Kenneth Yindi kupitia CCM aliwataka wanawake hao kuhakikisha ushindi un- apatikana kwenye kata zote mbili ukizingatia kuwa wao wana umoja na wanaweza kuwa jeshi kubwa.